CELEX: 32012D0640
Language: fi
Date: 2012-10-11 00:00:00
Title: 2012/640/EU: Komission täytäntöönpanopäätös, annettu 11 päivänä lokakuuta 2012 , lisämerelläolopäivien myöntämisestä Espanjalle ICES-alueille VIIIc ja IXa Cádizinlahtea lukuun ottamatta (tiedoksiannettu numerolla C(2012) 7086)

17.10.2012   
            
            
               FI
            
            
               Euroopan unionin virallinen lehti
            
            
               L 284/13
            
         KOMISSION TÄYTÄNTÖÖNPANOPÄÄTÖS,
   annettu 11 päivänä lokakuuta 2012,
   lisämerelläolopäivien myöntämisestä Espanjalle ICES-alueille VIIIc ja IXa Cádizinlahtea lukuun ottamatta
   (tiedoksiannettu numerolla C(2012) 7086)
   (Ainoastaan espanjankielinen teksti on todistusvoimainen)
   (2012/640/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2012 17 päivänä tammikuuta 2012 annetun neuvoston asetuksen (EU) N:o 43/2012 (1) ja erityisesti sen liitteessä II B olevan 8 kohdan,
   sekä katsoo seuraavaa:
   
               (1)
            
            
               Asetuksen (EU) N:o 43/2012 liitteessä II B olevassa 5.1 kohdassa sekä sen taulukossa I vahvistetaan niiden päivien enimmäismäärä, joina kokonaispituudeltaan vähintään 10 metrin pituinen unionin kalastusalus, jolla on mukanaan säänneltyjä pyydyksiä (silmäkooltaan vähintään 32 millimetrin trooleja, ankkuroituja kierrenuottia ja vastaavia pyydyksiä, silmäkooltaan vähintään 60 millimetrin verkkoja tai pohjasiimoja), saa olla ICES-alueilla VIIIc ja IXa, Cádizinlahtea lukuun ottamatta, 1 päivän helmikuuta 2012 ja 31 päivän tammikuuta 2013 välisenä aikana.
            
         
               (2)
            
            
               Asetuksen (EU) N:o 43/2012 liitteessä II B olevan 8.5 kohdan mukaisesti komissio voi täytäntöönpanosäädöksellä myöntää kalastustoiminnan pysyvän lopettamisen perusteella lisämäärän merelläolopäiviä, joina lippuvaltio voi sallia alueella olon alukselle, jolla on mukanaan säänneltyjä pyydyksiä, jos toiminnan pysyvä lopettaminen on tapahtunut 1 päivän helmikuuta 2011 ja 31 päivän tammikuuta 2012 välisenä aikana.
            
         
               (3)
            
            
               Espanja esitti 28 päivänä kesäkuuta 2012 pyynnön, jossa annetut tiedot osoittivat, että kahdeksan kalastusalusta on lopettanut toiminnan pysyvästi 1 päivän helmikuuta 2011 ja 31 päivän tammikuuta 2012 välisenä aikana. Ottaen huomioon toimitetut tiedot sekä kyseisen liitteen 8.2 kohdassa vahvistettu laskentamenetelmä Espanjalle olisi myönnettävä mainitun liitteen 1 kohdassa tarkoitettuja aluksia varten seitsemän lisämerelläolopäivää 1 päivän helmikuuta 2012 ja 31 päivän tammikuuta 2013 väliseksi ajaksi.
            
         
               (4)
            
            
               Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Asetuksen (EU) N:o 43/2012 liitteessä II B olevassa taulukossa I vahvistettu enimmäismäärä päiviä, joina Espanjan lipun alla purjehtivan aluksen, jolla on mukanaan säänneltyjä pyydyksiä ja johon ei sovelleta mainitun liitteen 6.1 kohdassa lueteltuja erityisedellytyksiä, voidaan sallia olevan ICES-alueilla VIIIc ja IXa Cádizinlahtea lukuun ottamatta, korotetaan 157 päivään vuodessa.
   2 artikla
   Tämä päätös on osoitettu Espanjan kuningaskunnalle.
   
      Tehty Brysselissä 11 päivänä lokakuuta 2012.
      
         
            Komission puolesta
         
         Maria DAMANAKI
         
            Komission jäsen
         
      
   
   
      (1)  EUVL L 25, 27.1.2012, s. 1.